O‘zbekistonning omadli kishilari nima sababdan SKOLKOVO biznes maktabini tanlaydi?

SKOLKOVO biznes maktabi O‘zbekistonda tobora ommalashmoqda. O‘zbekistonlik taniqli tadbirkorlar nima sababdan Moskvaga biznesni o‘rganish uchun boradi? Maktabda olingan bilimlarni O‘zbekistonda qo‘llasa bo‘ladimi? Ushbu nodir maktabda o‘qish, bilimdan boshqa yana nima beradi?

Yaxshisi, ushbu savollarga maktab bitiruvchilarining o‘zlari javob beradi. Quyida ularning SKOLKOVO biznes maktabidagi ta’lim haqidagi fikrlari bilan tanishishingiz mumkin:
Men biznes maktab bilan besh yil avval tanishganman. Do‘stim EMBA SKOLKOVO’da o‘qirdi va uni ko‘rishga borgandim. Maktabga borganimda men u yerga talaba sifatida qaytishga o‘zimga so‘z berdim. Men u yerda ko‘p narsa Sovet Ittifoqini eslatsa kerak, deb tashvishlangandim. Ammo ma’lum bo‘ldiki, SKOLKOVO biznes maktabi g‘arbdagi maktablardan aslo qolishmas ekan, bundan tashqari maktab bizdagi amaliyotga ancha yaqin ekan. Maktab o‘zining ta’lim berish uslubiyati, nodir atmosferasi, ilg‘or o‘qituvchilari bilan ajralib turadi. Muvaffaqiyatli insonlar tabiatan o‘zlarini hayot haqida, ayniqsa biznes haqida hamma narsani bilaman, deb hisoblashga moyil bo‘ladi. Aynan mana shundan bir joyda qotib qolish boshlanadi. Men o‘z oldingizga yangi marralarni qo‘yish, dunyoqarashingiz doirasini kengaytirish va yangi do‘stlar orttirishingizni maslahat beraman. Biznes maktabi sizga yangi qirralarni ochishga ko‘maklashadi.
Hikmat Abdurahmonov Abdurahmonovich
2017-yilning noyabr oyida biz O‘zbekistonda ilk marta Global Entrepreneurs Network doirasida tadbirkorlik haftaligini o‘tkazdik. Mazkur tadbirga bir necha rossiyaliklar, jumladan SKOLKOVO biznes maktabi bitiruvchilari ham tashrif buyurdi. Aynan ular meni maktabda direktorlar uchun mo‘ljallangan Praktik ta’lim dasturini o‘rganishga ko‘ndirishdi.
SKOLKOVO biznes maktabida men tahlil uslubiyatlari va qaror qabul qilish haqida ko‘p narsani o‘rgandim. Avval men hech qayerda bu kabi bilimlar bilan tanishmagandim. Maktabdagi do‘stona atmosfera, networking menga yoqdi. Rossiya ko‘p narsada O‘zbekiston bilan o‘xshash ekanligini, tadbirkorlar esa ko‘p jihatdan bir xil o‘ylashini angladim.
Agar siz shaxsiy transformatsiya va biznes transformatsiyasiga ehtiyoj sezayotgan bo‘lsangiz, SKOLKOVO biznes maktabiga o‘qishga kiring. Biroq, uyqu haqida unutishga tayyor turing: Sizdan ko‘p o‘qish va bahslashish talab etiladi.
Muzaffar Qosimov Anvarovich
SKOLKOVO biznes maktabida o‘qish g‘oyasini menga hamkorlarim bergan. Men bu g‘oyaga unchalik ishonmadim, sababi maktab dasturida “og‘riqli nuqta” larimizga yechim topish usullarini ko‘rmadim. Biz xususiy tadbirkorlarmiz! Biz savdo hajmini oshirishga intilamiz-u, tezkorlik ikkinchi o‘ringa tushib qoladi. Materiallarda esa qanday qilib a’lo darajadagi direktor va boshqaruvchi bo‘lish haqida ko‘p gapirilgan edi.
Yakuniy ovoz berish jarayonlariga ko‘ra, biz baribir SKOLKOVO biznes maktabiga o‘qishga bordik. Demokratiya deganlaridek…
Biroq, birinchi kundanoq hamma shubhalar yo‘qoldi. Dastur xuddi bizning yaralarimizni davolayotgandek boshlandi. Biz o‘zimizga kerakli bo‘lgan joyga tushib qoldik.
Mamlakatimizdagi ijobiy o‘zgarishlar fonida boshqaruvchilik faoliyati va biznes yuritish sohasidagi transformatsiya, ilg‘or fikrlaydigan yangi yetakchilarga ehtiyoj ortdi.
Agar sizning maqsadingiz — kompaniyangizni yangi darajaga olib chiqish bo‘lsa, SKOLKOVO biznes maktabiga kirish haqida o‘ylang.
Ulug‘bek Xolmatov Valiyevich

Men har bir inson umr bo‘yi o‘qib izlanishi kerak, deb hisoblayman, shuning uchun o‘tgan yili Toshkentdagi korporativ boshqaruv markazining MBA dasturini o‘rgana boshladim. Ammo markaz men kutgandek bo‘lib chiqmadi, xafsalam pir bo‘ldi, shuning uchun yarim yildan so‘ng uni o‘z xohishim bilan tark etdim. Men u yerda faqat yaxshi do‘stlar orttirdim.
SKOLKOVO haqida tasodifan bilib qoldim. Toshkentda spiker Sergey Gorbachyov nutq so‘zladi, uning mahorat darsidan keyin biz kechki ovqatni tanovul qilishga bordik. Sergey kechki ovqatga biznes maktabda birga o‘qigan do‘stini ham taklif qildi.
Ular menga biznes maktabda o‘qish qay darajada qiziqarli ekanligini bir nafasda so‘zlab berishdi. Men zudlik bilan maktabning saytiga kirdim va ularga yozdim. Xatimga o‘sha paytning o‘zidayoq javob qaytarishdi va mening menejer bilan suhbatim boshlandi. Korporativ boshqaruv markazidan ketmoqchi bo‘lib turganim uchun biznes maktabida o‘qish haqidagi qarorni tezda qabul qildim.
SKOLKOVO’da men ko‘plab aqlli, iste’dodli va o‘ziga ishongan do‘stlar orttirdim. Men har doim o‘zimni goh parashyutdan sakrashga qaror qiladigan, goh velosipedda 100 kilometr masofa bosib o‘tmoqchi bo‘ladigan oq qarg‘aga o‘xshatardim. Biznes maktabiga borganimda esa u yerda o‘zimga o‘xshaganlar 80 foizni tashkil etishini angladim.
Biznes qanchalik turli tuman bo‘lishi mumkinligi va oldiga aniq maqsad qo‘yadigan insonlar bir-biriga qanchalik o‘xshashligini ko‘rganimdan hayratga tushdim.
Ta’lim tizimi ajoyib — biz o‘qishni soat 8:00 da sportdan boshlardik va yarim kechasi tugatardik. Bir kuni ertalab soat 3:30 ga qadar ishlaganimiz esa rekord natija bo‘ldi. Va hamma haqiqatdan ham ishlardi, hech kim darslarda shunchaki o‘tirmasdi.
Men shunchaki maslahat bermayman, balki qat’iy tarzda bu biznes maktabida o‘qishingizni tavsiya qilaman — bu istalgan biznes rivojlanishida keyingi bosqich uchun qadam.
Ko‘pchilik “Bu pullar evaziga xorijda o‘qisa bo‘lmaydimi?” deb so‘raydi. Agar sizning biznesingiz MDH davlatlarida qurilgan bo‘lsa, unda SKOLKOVO’ni tanlaganingiz ma’qul. Sababi, sizda aynan MDH mamlakatlaridan foydali tanishlar doirasi paydo bo‘ladi.
SKOLKOVO — bu qiziqarli, yangicha qarash, ajoyib nerworking, o‘z-o‘zingizga chaqiriq, o‘qishga boshingiz bilan sho‘ng‘ish imkoniyati!
Arsen Dlyanchev Rustamovich
Sizni ta’lim dasturlari taqdimoti va SKOLKOVO biznes maktabi vakillari bilan yopiq uchrashuvga taklif etamiz!
Tadbir 2018-yilning 14-aprelida Wyndham hotel mehmonxonasida bo‘lib o‘tadi.
Tashkilotchilar:
Unique Present Media Holding
Be The Change Group
Tadbirga ro‘yxatdan o‘tish: https://goo.gl/6mVdLK
Batafsil ma’lumotlar: https://goo.gl/7bPQMJ
Telefon raqamlari: +99890 150 84 84, +998 90 994 1911